**LIDHJA NR. 1**

**PROGRAMI I TRANSPARENCËS**

**PËR**

**(AGJENCIA KOMBËTARE E TURIZMIT)**

**I. HYRJE**

Në përputhje me nenin 7 të ligjit nr.119/2014 “Për të Drejtën e Informimit” është përgatitur programi i transparencës për Agjencinë Kombëtare të Turizmit. Ky program përcakton kornizën ligjore të veprimtarisë së autoritetit në kuadër të ligjit nr.119/2014 “Për të Drejtën e Informimit” (LDI).

Ky program vlerësohet si një mënyrë konkrete përmes së cilës Autoriteti Publik (këtej e tutje AP) ndërton dhe rrit transparencën në punën e tij institucionale, nën garancinë e LDI-së. AP-ja

do të përditësojë herë pas here Programin e Transparencës, në përputhje me pikën 2 të nenit 5 të

LDI-së.

Informacioni i bërë publik në këtë program, synon të bëjë transparencën e veprimtarisë së punës

së AP-së, nëpërmjet pasqyrimit të detajuar të tij në faqen zyrtare www.akt.gov.al si dhe në

mjediset e pritjes së publikut. Programi i transparencës pasqyrohet në rubrika, tekste/përmbajtje,

afat kohor për bërjen publike të tij, mënyrën e bërjes publike si dhe strukturën përkatëse e cila

prodhon ose administron dokumentin.

Në përmbajtje të programit të transparencës evidentohet skema e publikimit, e cila pasqyron

menutë ku adresohet dokumenti në faqen zyrtare në internet. Përveç kësaj, çdo dokument është i

aksesueshëm edhe në skemë.

Dokumentacioni i bërë publik, do të jetë i përditësuar në formë e përmbajtje. Faqja zyrtare e AP-së është ndërtuar në atë formë që mundëson informacion për publikun pa kërkesë në format

lehtësisht të kuptueshëm. Në rubrikat e faqes zyrtare pasqyrohen edhe informacione që

karakterizohen nga kufizime të identifikimit të të dhënave personale për shkak të ruajtjes së

privatësisë së individëve/subjekteve të të dhënave, etj.

Skema e publikimit paraqitet nëpërmjet tabelës përmbledhëse të evidentuar në këtë program.

**II. PARIME TË PËRGJITHSHME**

Parimet kryesore në të cilat mbështetet Programi Transparencës së AP -së janë:

1. “E drejta për informim” është e drejtë Kushtetuese e parashikuar në nenin 23 të saj, e

aksesueshme nga të gjithë pa asnjë përjashtim.

2. Prezumimi i publikimit maksimal të të dhënave: AP-ja ushtron funksione publike, për rrjedhojë informacioni që rrjedh nga veprimtaria e tij publikohet në përputhje me legjislacionin në fuqi.

3. Zbatimi korrekt i ligjit dhe dispozitave ligjore që rregullojnë në mënyrë të posaçme veprimtarinë e AP-së dhe përkatësisht: VKM Nr. 298, datë 20.4.2016, “Për organizimin dhe funksionimin e Agjencisë Kombëtare të Turizmit (AKT)”.

4. Informacioni përshtatet në gjuhë të qartë e të kuptueshme.

5. Organ mbikëqyrës i proçedurave të informimit publik është Komisioneri për të Drejtën e Informimit dhe Mbrojtjen e të Dhënave Personale” (këtej e tutje KDIMDP).

6. Rishikimi i programit të transparencës bëhet sipas së njëjtës proçedurë, përmes së cilës është

bërë miratimi i tij.

7. Informacioni publik pa kërkesë duhet të jetë:

- i plotë;

- i saktë;

- i përditësuar;

- i thjeshtë në konsultim;

- i kuptueshëm;

- lehtësisht i aksesueshëm;

- i pajtueshëm me dokumentet origjinale në posedim të autoritetit publik.

**III. INFORMACIONI QË BËHET PUBLIK PA KËRKESË**

Informacioni i lejuar për publikim është shprehimisht i parashikuar në nenin 7 të ligjit

Nr.119/2014 “Për të Drejtën e Informimit”.

Në përputhje me këtë program transparence të miratuar, AKT vendos në dispozicion të publikut

në faqen e tij të internetit www.akt.gov.al dhe në mjediset e pritjes së publikut, kategoritë e

mëposhtme të informacionit:

* Strukturën organizative të autoritetit publik;
* Tekstet e plota, të konventave që janë ratifikuar, të ligjeve, të akteve nënligjore, të kodeve të sjelljes, dokumente politikash, të manualit ose ndonjë dokument tjetër që ka lidhje me ushtrimin e funksioneve të tij dhe që prek publikun e gjerë;
* Informacion për procedurat që duhen ndjekur për të bërë një kërkesë për informim, adresën postare dhe elektronike për depozitimin e kërkesave për informim, si dhe proçedurat e ankimit të vendimit përkatës;
* Të dhëna për vendndodhjen e zyrave të autoritetit publik, orarin e punës, emrin dhe kontaktet e koordinatorit për të drejtën e informimit;
* Të dhëna për arsimin, kualifikimet dhe pagat e funksionarëve, të cilët kanë detyrimin për deklarimin e pasurisë, sipas ligjit, strukturat e pagave për nëpunësit e tjerë, si dhe një përshkrim të proçedurave të zgjedhjes, kompetencave dhe detyrave të funksionarëve të lartë të autoritetit publik dhe procedurën që ata ndjekin për të marrë vendime;
* Mekanizmat monitorues dhe të kontrollit që veprojnë mbi autoritetin publik, përfshirë planet strategjike të punës, raportet e auditimit nga Kontrolli i Lartë i Shtetit ose subjekte të tjera, si dhe dokumentet që përmbajnë tregues të performancës së autoritetit;
* Të dhëna për buxhetin dhe planin e shpenzimeve për vitin financiar në vijim dhe vitet e kaluara, si dhe çdo raport vjetor për zbatimin e buxhetit. Në ato raste kur autoriteti publik vetëfinancohet nga tarifat e licencave ose çdo formë tjetër e financimit të drejtpërdrejtë nga subjektet e rregulluara prej tij, bëhen publike edhe dokumentet që tregojnë gjendjen e shlyerjes së detyrimeve nga subjektet e liçencuara;
* Informacion për proçedurat e prokurimit apo proçedurat konkurruese të koncesionit/partneritetit publik privat, përkatësisht, sipas parashikimeve të ligjit nr. 9643, datë 20.12.2006, “Për prokurimin publik”, dhe të ligjit nr. 125/2013, “Për konçesionet dhe partneritetin publik privat”, që kryhen për llogari të autoritetit publik, duke përfshirë: listën e kontratave të lidhura, shumën e kontraktuar, palët kontraktuese dhe përshkrimin e shërbimeve apo mallrave të kontraktuara, informacionin për zbatimin dhe monitorimin e kontratave, si dhe udhëzues e politika të ndryshme;
* Informacion për shërbimet që autoriteti i jep publikut, përfshirë standardet për cilësinë e shërbimit, një përshkrim të kategorive dhe formave të ndihmës shoqërore, subvencioneve të dhëna nga autoriteti publik dhe të proçedurave për t’i përfituar ato, informacione dhe dokumente që kërkohen shpesh, çdo informacion tjetër që gjykohet i dobishëm nga autoriteti publik;
* Çdo mekanizëm dhe proçedurë për bërjen e kërkesave dhe ankesave, në lidhje me veprimet ose mosveprimet e autoritetit publik, procedura, përmes së cilës personat e interesuar mund të paraqesin mendimet e tyre apo të ndikojnë në çfarëdo mënyre tjetër në hartimin e ligjeve, të politikave publike apo ushtrimin e funksioneve të AP-së, një përshkrim të thjeshtë të sistemit që përdor autoriteti publik për mbajtjen e dokumentacionit, të llojeve, formave të dokumenteve, si dhe të kategorive të informacionit që bëhet publik pa kërkesë;
* AP-ja, gjithashtu, krijon dhe arkivon një kopje digjitale të faqes zyrtare të tij në internet, të plotësuar me informacionin që kërkohet në programin e miratuar të transparencës, si dhe për metodat, mekanizmat dhe periodicitetin e publikimit të informacioneve publike, të cilat vihen në dispozicion të publikut pa kërkesë;
* Aktet që përmbajnë rregulla, norma apo kufizime të të drejtave dhe lirive themelore të individit, si dhe me efekt të drejtpërdrejtë për ta bëhen publike me anë të afishimit apo postimit në faqen zyrtare të internetit, brenda 48 orëve prej miratimit të aktit nga AP-ja. Informacioni i publikuar sipas kësaj skeme, përditësohet sa herë ai ndryshon.

**IV. TABELA PËRMBLEDHËSE E PROGRAMIT TË TRANSPARENCËS SË**

**AGJENCISË KOMBËTARE TË TURIZMIT**

|  |  |  |  |  |  |
| --- | --- | --- | --- | --- | --- |
| Kategoritë e  informacionit publik  pa kërkesë | Baza  ligjore | Dokumenti/  Përmbajtja | Afati kohor  për publikim | Mënyra e  publikimit | Struktura  përgjegjëse |
| Përshkrim i strukturës  organizative,  funksioneve dhe  detyrave të autoritetit  publik. | Neni  7/1/a/d | www.akt.gov.al | Menjëherë  pas miratimit  të aktit nga  titullari. | Në menunë  përkatëse në  faqen  zyrtare të  internetit  www.akt.gov.al | Drejtoria e Shërbimeve Mbështetëse |
| Akte ndërkombëtare  ligje;  akte nën ligjore;  dokument politikash;  dokument tjetër. | Neni  7/1/b | www.akt.gov.al | Menjëherë  pas  hyrjes në fuqi  të  aktit | Në faqen zyrtare të  internetit  www.akt.gov.al | Drejtoria e Financës dhe Shërbimeve (Sektori Juridik) |
| Informacion për  proçedurat që duhen  ndjekur për të bërë një  kërkesë për informim,  adresën postare dhe  elektronike për  depozitimin e  kërkesave për  informim, si dhe  procedurat  e ankimit të vendimit  përkatës. | Neni  7/1/c/g | www.akt.gov.al | Menjëherë | Në faqen zyrtare të  internetit  www.akt.gov.al | Koordinatori së  bashku me  punonjësen e  protokollit |
| Të dhëna për  vendndodhjen e  zyrave të autoritetit  publik,  orarin e punës,  emrin dhe kontaktet  e koordinatorit për të  drejtën e informimit. | Neni7/1/  ç | www.akt.gov.al  Adresa: Bl. Gjergj Fishta, Pll. Shallvaret, A12, Tirana,  Tel: +355 (04) 2273778  8:00 – 16:30 | Menjëherë | Në faqen zyrtare të  internetit  www.akt.gov.al | Koordinatori |
| Përshkrim  i proçedurave të  zgjedhjes,  kompetencave të  funksionarëve të lartë  dhe proçedura e ndjekjes dhe marrjen e vendimeve . | Neni  7/1/d | www.akt.gov.al | Menjëherë | Në faqen zyrtare të  internetit  www.akt.gov.al | Drejtoria e Shërbimeve Mbështetëse |
| Mekanizmat  monitorues;  raporte auditi;  dokumentet me  tregues performance | Neni7/1/  dh | www.akt.gov.al | Menjëherë | Në faqen zyrtare të  internetit  www.akt.gov.al | Drejtoria e Shërbimeve Mbështetëse |
| Buxheti | Neni  7/1/e | www.akt.gov.al | Menjëherë  pas miratimit | Në faqen zyrtare të  internetit  www.akt.gov.al | Titullari/Drejtoria e Financës |
| Informacion për  Proçedurat e  prokurimit. | Neni  7/1/ë | www.akt.gov.al | www.app.gov  .al | Në faqen zyrtare të  internetit  www.akt.gov.al | Për proçedura të  veçanta Komisioni i  Blerjeve të vogla ose  Njësia e prokurimit |
| Shërbimet e autoritetit  për publikun. | Neni  7/1/f | www.akt.gov.al | Menjëherë | Në faqen zyrtare të  internetit  www.akt.gov.al | Koordinatori ne  bashkëpunim me  Departamentet |
| Paraqitja e mendimeve  në hartimin e p/akteve,  etj. | Neni  7/1/gj | www.akt.gov.al | Menjëherë | Në faqen zyrtare të  internetit  www.akt.gov.al | Koordinatori |
| Mbajtja e  dokumentacionit nga  AP | Neni  7/1/h | www.akt.gov.al | Menjëherë | Në faqen zyrtare të  internetit  www.akt.gov.al | Koordinatori |
| Regjistri i kërkesave  dhe përgjigjeve, sipas  nenit 8  të këtij ligjit  nr.119/2014. | Neni  7/1/i | www.akt.gov.al | Menjëherë | Në faqen zyrtare të  internetit  www.akt.gov.al | Koordinatori |
| Informacione dhe  dokumente që kërkohen shpesh. | Neni  7/1/k | www.akt.gov.al | Menjëherë | Në faqen zyrtare të  internetit  www.akt.gov.al | Koordinatori |
| Informacione të tjera  të dobishme | Neni  7/1/l | www.akt.gov.al | Menjëherë | Në faqen zyrtare të  internetit  www.akt.gov.al | Koordinatori |

**V. PUBLIKIMI**

Në përputhje me këtë program transparence të miratuar, AP-ja vendos në dispozicion të publikut

në faqen e tij të internetit [www.akt.gov.al] dhe në mjediset e pritjes së publikut, kategoritë e

mësipërme, në një menu të veçantë të titulluar “Programi i Transparencës”.

**VI. MONITORIMI**

Komisioneri për të Drejtën e Informimit dhe Mbrojtjen e të Dhënave Personale monitoron

zbatimin e ligjit për të drejtën e informimit, duke nxitur parimin e transparencës në punën e

autoriteteve publike, veçanërisht duke sensibilizuar dhe informuar për çështje të së drejtës së

informimit.

Komisioneri bën rekomandime për autoritetet publike, lidhur me konceptimin dhe zbatimin e

programeve institucionale të transparencës.